ব্যতিক্রম যে নেই তা নয়৷ দু'একটি আসন যেখানে আওয়ামী লীগের বিদ্রোহী প্রার্থী আছে অথবা প্রতিদ্বন্দ্বী প্রার্থী শক্তিশালী, সেখানে নির্বাচনি প্রচাররণা চলছে পুরোদমে৷ নির্বাচনি উৎসবের আমেজও পাওয়া যাচ্ছে পুরো মাত্রায়৷ যেমন পিরোজপুর জেলার মঠবাড়িয়া উপজেলা আসনে আওয়ামী লীগের প্রার্থী বর্তমান সংসদ সদস্য ডা. আনোয়ার হোসেন৷ তাঁর বিপরীতে আছেন সাবেক বিএনপি নেতা এবং সাবেক সংসদ সদস্য ডা. রুস্তম আলি ফরাজি৷ তাই দু'জনের মধ্যে নির্বাচনি লড়াই জমে উঠেছে বলে জানান সেখানকার সাংবাদিক মিজানুর রহমান মিজু৷ ঐ আসনে নির্বাচনি প্রচার-প্রচারণা উৎসবের আমেজ নিয়ে এসেছে৷